Zelenski a discutat cu Maia Sandu despre criza energetică din Transnistria. „Suntem gata să ajutăm”
Președintele ucrainean Volodimir Zelenski a avut miercuri o convorbire telefonică cu președinta Republicii Moldova, Maia Sandu, despre situația din regiunea separatistă Transnistria, scena unei grave crize energetice după suspendarea de către Ucraina a tranzitului de gaze rusești prin teritoriul său. Zelenski a identificat drept cauză a crizei încercarea Moscovei de a manipula resursele energetice împotriva guvernului de la Chișinău, spunând că Ucraina este gata să ajute Republica Moldova.